H εξέταση παρουσιάζει αρκετές ομοιότητες με τη στεφανιαιογραφία και πραγματοποιείται από εξειδικευμένο νευροχειρουργό σε ειδικά εξοπλισμένο τμήμα νοσοκομείου. Η διάρκειά της κυμαίνεται από μία έως δύο ώρες. Ο ασθενής είναι ξύπνιος καθ΄ όλη τη διάρκεια της διαδικασίας και απαντά σε ερωτήσεις του γιατρού. Αρχικά γίνεται τοπική αναισθησία στη βουβωνική χώρα και στη συνέχεια εισάγεται μια βελόνας εντός της μηριαίας αρτηρίας. Στη συνέχεια ο γιατρός προωθεί έναν ειδικό καθετήρα εντός των αγγείων μέχρι την περιοχή του τραχήλου. Γίνεται έγχυση σκιαγραφικού και απεικονίζονται τα αγγεία του εγκεφάλου.